**ΔΡΑΣΗ ΤΟΥ ΣΥΛΛΟΓΟΥ ΓΙΑ ΤΟ 2022­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ο Σύλλογος Παραπληγικών και Κινητικά Αναπήρων και όλων των παθήσεων Ν. Πέλλας και όμορων νομών είναι ο μοναδικός πρωτοβάθμιος φορέας, μέλος της ΕΟΚΑ, που εκπροσωπεί όλους τους ανθρώπους με αναπηρία και αγωνίζεται για τη διασφάλιση και προώθηση των δικαιωμάτων τους, στοχεύοντας στην ισότιμη συμμετοχή τους στην κοινωνική, οικονομική, και πολιτιστική ζωή της Χώρας, όπως άλλωστε η εθνική μας νομοθεσία, το σύνταγμα της χώρας και η Διεθνής Σύμβαση για τα Δικαιώματα των Ατόμων με Αναπηρίες επιτάσσουν.**

**Ο Σύλλογός μας είναι ένα ζωντανό Σωματείο Εγγεγραμμένο στο Εθνικό Μητρώο που ιδρύθηκε το 1999.**

**Τα μέλη του του Συλλόγου είναι 410 που όλα είναι άτομα με ποσοστό από 50% και πάνω.**

**Ο Σύλλογος έχει στόχο τα ίσα δικαιώματα στη Ζωή, ευκαιρίες για όλους , μία καλύτερη και πιο**

**ανεξάρτητη διαβίωση για τους ανθρώπους με αναπηρία.**

**Η δράση του Συλλόγου για το έτος 2022 είναι :**

**Συμβουλευτική υποστήριξη στα μέλη μας.** Φροντίσαμε να γίνεται ενημέρωση των δικαιωμάτων των αναπήρων και πώς να τα διεκδικήσουν. Όσο για ότι έγγραφα χρειάζονται για να περάσουν από επιτροπή πιστοποίησης αναπηρίας συμπληρώνονται από τον Σύλλογό μας και καθοδηγούνται από δικηγόρο-εργατολόγο που συνεργάζεται με τον Σύλλογό μας . Στη συνέχεια ενημερώνουμε είτε τηλεφωνικώς είτε μέσω της σελίδας μας που υπάρχει στο **facebook σαν ΣΥΛΛΟΓΟΣ ΠΑΡΑΠΛΗΓΙΚΩΝ ΠΕΛΛΑΣ**, για οποιαδήποτε απόφαση που τους αφορά.

**Λύσεις προβλημάτων των μελών του Συλλόγου μας και όλων των ΑΜΕΑ**. Τα προβλήματα που αντιμετωπίζουν τα ΑΜΕΑ είναι πολλά και όταν προκύπτουν φροντίζουμε να τους στηρίξουμε και να απευθυνόμαστε στους αρμόδιους φορείς για την λύση τους, όπως είναι Υπουργεία, βουλευτές, Δήμοι, ασφαλιστικά ταμεία, πρόνοια , τράπεζες, Πρωτοδικεία, Δικηγορικοί Σύλλογοι, κ.λ.π. Ενημερώνουμε την **Ε.Ο.Κ.Α** και την **ΕΣΑΜΕΑ** για κάθε πρόβλημα και κάποια τα λύνουμε σε συνεργασία μαζί τους.

**Συλλογή πλαστικών καπακίων.** Ο Σύλλογος μας από το 2010 ξεκίνησε την συλλογή πλαστικών καπακίων με στόχο να παρέχει αναπηρικά αμαξίδια σε άτομα που είναι ανασφάλιστα και έχουν πρόσβαση στις προνοιακές αρχές.

Τα πλαστικά καπάκια μας τα προσφέρουν τα σχολεία, νοσοκομεία, δήμοι, κέντρα υγείας, δημόσιες υπηρεσίες , σύλλογοι και σωματεία, ιδρύματα, επιχειρήσεις, βιομηχανίες, μεγάλες εταιρείες, αστυνομικά τμήματα, ιδιωτικές σχολές, φροντιστήρια, εκκλησίες, στρατιωτικές μονάδες, και φυσικά πολίτες από διάφορες πόλεις.

Έτσι κάθε χρόνο βάζουμε στόχο με την δραστηριότητα αυτή να συλλέγουμε πλαστικά καπάκια και να δίνουμε ορθοπεδικά είδη σε όσους έχουν ανάγκη και σε οποιοδήποτε μέρος της Ελλάδος βρίσκεται. Για το έτος **2022** δώσαμε **66** ορθοπεδικά είδη σε όλη την Ελλάδα από την συλλογή πλαστικών καπακιών καθώς και κάποιες χορηγίες από ανθρώπους που θέλουν να βοηθήσουν και να στηρίξουν το έργο του Συλλόγου.

**ΓΙΑΝΝΙΤΣΑ ΔΗΜΟΣ ΠΕΛΛΑΣ.** Στον Νομό Πέλλας δόθηκαν **22** ορθοπεδικά είδη και αναλώσιμα σε διάφορα χωριά και πόλεις. Δώσαμε **1** ηλεκτροκίνητο αμαξίδιο, **3** αμαξίδια ειδικού τύπου, **4** απλά αμαξίδια,**1** περπατούρα, **1** ρολέιτορ, **1** κάθισμα μπάνιου, , **4** αεροστρώματα αυτά παραδόθηκαν σε άτομα ανασφάλιστα και που είχαν άμεση ανάγκη . Παραδώσαμε στο **ΝΟΣΟΚΟΜΕΙΟ ΤΩΝ ΓΙΑΝΝΙΤΣΩΝ** **1** νεφελοποιητή , **1** αερόστρωμα **1** πιεσόμετρο , πάνες ακράτειας , ουροσυλέκτες, υποστρώμματα και τροφές καρκινόπαθών , γιατί γνωρίζουμε ότι στα νοσοκομεία υπάρχουν ελλείψεις και ένα παραπάνω στο δικό μας γιατί τόσα χρόνια είναι δίπλα μας και μας παραδίδουν μεγάλες ποσότητες πλαστικών καπακιών. Ο Δήμος μας στηρίζει την δράση μας και έχει τοποθετήσει καρδιές σε όλο τον Δήμο Πέλλας για την συλλογή καπακιών.

**ΗΜΑΘΙΑ.** Παραδόθηκαν **5** ορθοπεδικά είδη. Αυτά είναι **1** αμαξίδιο απλού τύπου, **1** αμαξίδιο ειδικού τύπου, **3** αεροστρώματα. Ένα αμαξίδιο απλού τύπου και **1** αερόστρωμα δόθηκαν στην Βέροια και τα υπόλοιπα παραδόθηκαν στους εθελοντές και το παράρτημα του **Ερυθρού Σταυρού από την Αλεξάνδρεια** που πολύ συχνά προσφέρουν καπάκια δωρεάν στον Σύλλογό μας.

**Ηράκλειο Κρήτης.**  Στο Ηράκλειο Κρήτης στείλαμε **1** αμαξίδιο απλού τύπου στο **ΕΝΕΓΥΛ Ηρακλείου**. Οι μεταφορές των πλαστικών καπακιών και ορθοπεδικών ειδών γίνονται εντελώς δωρεάν από τις μεταφορικές εταιρείες που εδρεύουν στο νησί και είναι συμπαραστάτες μας στο έργο μας.

**ΑΤΤΙΚΗ.**  Στην Αττική στείλαμε **3** ορθοπεδικά είδη . Ένα αμαξίδιο στείλαμε στο **Τζάνειο Νοσοκομείο** στην **Β΄Χειρουργική**, **1** αμαξίδιο δόθηκε στον **Δήμο Διόνυσου Αττικής** πού στέλνει πλαστικά καπάκια στον σύλλογο μας και **1** παιδικό αμαξίδιο στείλαμε στην **ΕΛΕΠΑΠ ΑΘΗΝΩΝ** στο **1ο Ειδικό Δημοτικό Σχολείο**.

**ΧΑΛΚΙΔΙΚΗ.** Παραδόθηκε **1** καθισματάκι φαγητού για ένα παιδάκι με αναπηρία, **1**αναπηρικό αμαξίδιο απλό στον **Πολιτιστικό Σύλλογο Μεταμόρφωσης** και **1** απλό αμαξίδιο στον **Δήμο Σιθωνίας** για να ενισχυθούν **αγροτικά ιατρεία της ορεινής Χαλκιδικής** ώστε να εξυπηρετούνται άνθρωποι που έχουν κινητικές δυσκολίες. Αυτή η προσφορά έγινε από τον Δήμο που συγκέντρωσε μεγάλη ποσότητα καπακιών Ο **Δήμος Σιθωνίας** έχει τοποθετήσει μεγάλες καρδιές για να συγκεντρώθούν καπάκια.

**ΚΙΛΚΙΣ.**  Δώσαμε **5** ορθοπεδικά και αναλάσωμα είδη. Στείλαμε **1** αναπηρικό αμαξίδιο ειδικού τύπου και **1** αερόστρωμα. Όλα δόθηκαν σε άπορες οικογένειες, και ο **Δήμος Γουμένισσας** συλλέγοντας πλαστικά καπάκια από καρδιές που κατασκευάστηκαν από εθελοντή παραδόθηκαν στο **Νοσοκομείο Γουμενισσας** **1** πιεσόμετρο, **1** αερόστρωμα, ουροσυλλέκτες , υποσέντονα και πάνες .

**ΣΕΡΡΕΣ.**  Δόθηκαν στις Σέρρες **4** ορθοπεδικά και αναλώσιμα είδη. Από αυτά δώσαμε **1** αμαξίδιο απλού τύπου σε ανασφάλιστη οικογένεια **,**  **1** ρολέιτορ στον **Σύλλογο Άγγιστας γυναικών** όπου και το παραδώσανε σε συμπολίτη τους που το είχε ανάγκη άμεσα, και **1** απλό αμαξίδιο για την στήριξη άπορης οικογένειας.

**ΘΕΣΣΑΛΟΝΙΚΗ.**  Παραδώσαμε **8**  ορθοπεδικά είδη. Σε συνεργασία με τα **Ελληνικά Μάρκετ** παραδώσαμε **4** απλά αναπηρικά αμαξίδια από την συλλογή πλαστικών καπακιών ,που τα πρόσφεραν σε συλλόγους, κέντρα υγείας και άπορες οικογένειες. Επίσης δόθηκαν **1**  αναπηρικό παιδικό αμαξίδιο , **1** ηλεκτροκίνητο κρεββάτι για ένα παιδί , **1** αεερόστρωμα και **1** αμαξίδιο δόθηκε στο **3Ο Νηπιαγωγείο Επανωμής** που τα παιδιά και οι κάτοικοι της.

**ΠΙΕΡΙΑ.**  Εστάλησαν **4** ορθοπεδικά και αναλώσιμα είδη. Ο Σύλλογος μας έδωσε στο **ΣΥΛΛΟΓΟ ΤΡΙΤΈΚΝΩΝ ΠΙΕΡΙΑΣ ¨ΟΛΥΜΠΟΣ¨**  **3** νεφελοποιητές και **1** πιεσόμετρο και τα δώσανε στα **κέντρα υγείας της Κατερίνης και του Λιτοχώρου** . **Ο Σύλλογος Τριτέκνων Πιερίας** συλλέγει πλαστικά καπάκια και συνεργάζεται με του Σύλλογο μας.

**ΗΓΟΥΜΕΝΙΤΣΑ.** Στείλαμε **1**  απλό αναπηρικό αμαξίδιο στην **εκκλησία του ΑΓ. ΣΠΥΡΙΔΩΝΟΣ** στην Ηγουμενίτσα και δόθηκε άπορο και ανασφάλιστο..

**ΑΡΤΑ.** Στείλαμε **1** αναπηρικό αμαξίδιο για να δοθεί σε ένα συνάνθρωπό τους που το χρειαζόταν άμεσα. Οι κάτοικοι της Άρτας συλλέγουν καπάκια και με εθελοντές έχουν αναλάβει την συγκομιδή τους καθώς και την μεταφορά τους τα στέλνουν στον Σύλλογο μας για να στηρίξουν άτομα με κινητική αναπηρία.

**ΒΟΛΟΣ:** Στείλαμε **1** απλό αμαξίδιο για άπορο και ανασφάλιστο.

**ΣΠΑΡΤΗ:** Το **1ο Γυμνάσιο Σπάρτης** συγκέντρωσε πλαστικά καπάκια μια μεγάλη ποσότητα που εστάλη σε μας και παραδόθηκαν στο **Ίδρυμα Ανιάτων Σπάρτης 1** αμαξίδιο και **1** αερόστρωμα.

**Δικαιώματα αναπήρων.** Η ενημέρωση των ανθρώπων με αναπηρία είναι ο βασικός στόχος του συλλόγου μας ώστε όλοι να ξέρουν τα δικαιώματά τους γιατί υπάρχουν πολλοί που δεν γνωρίζουν με το ποσοστό αναπηρίας αν δικαιούνται επιδόματα, δωρεάν παροχές ορθοπεδικών ειδών, εκπτώσεις σε τιμολόγια ΔΕΗ και ΥΔΡΕΥΣΗ, μειωμένη φορολογία, δωρεάν μετακινήσεις , θέσεις πάρκινγκ, μειωμένα εισιτήρια σε μέσα μαζικής μεταφοράς, κ.λ.π. .

**Διανομή τροφίμων.** Για το 2022 μοιράσαμε τρόφιμα σε 150 οικογένειες στην Γενική Συνέλευση του Συλλόγου μας. Κάποιες επιχειρήσεις τροφίμων και Super Markets μας έδωσαν τρόφιμα δωρεάν καθώς και ο ίδιος ο Σύλλογος αγόρασε τρόφιμα για να δοθούν σε αυτές τις οικογένειες.

Προσπαθούμε να συμμετέχουμε σε διάφορες δράσεις όσο μας επιτρέπεται λόγω των προβλημάτων στην κίνηση μας , για να ευαισθητοποιήσουμε την κοινωνία μας στα θέματα των Ατόμων με Αναπηρία όπως στο μαραθώνιο των Γιαννιτσών , στο Santa run Γιαννιτσών όπου και προσφέραμε τρόφιμα για παιδιά. Το μήνυμα που θέλουμε να περάσουμε σε όλους είναι ότι

**# ΚΙ ΕΜΕΙΣ ΜΠΟΡΟΥΜΕ#**

**Τα προβλήματα των συνανθρώπων μας.**

**Η ευαισθητοποίηση της κοινωνίας στα θέματα των Ατόμων με Αναπηρία πρέπει να θεωρείται δεδομένη, γιατί το δικαίωμα στη ζωή αποτελεί αξίωμα που δεν έχει και ούτε επιδέχεται εξαιρέσεις.**

**Η ένταξη των ΑμεΑ σε μια δίκαιη και ισότιμη κοινωνία παραμένει ένα σημαντικότατο ζητούμενο, μια μεγάλη ανάγκη. Οι κοινωνίες πρέπει να αγωνίζονται για τα δικαιώματα όλων των μελών τους και να δείχνουν έμπρακτα σεβασμό στη διαφορετικότητα.**

**Οι συνάνθρωποί μας με αναπηρίες δίνουν πολλές φορές μάχη επιβίωσης, κάτω από εξαιρετικά δύσκολες συνθήκες, οι οποίες δυστυχώς συνεχίζουν να υπάρχουν στη χώρα μας. Πρέπει να στεκόμαστε συνεχώς δίπλα στο δικαίωμά τους να προσπαθούν να κάνουν τα όνειρά τους πραγματικότητα.**

**Σε όλη αυτή την προσπάθεια ο κάθε Δήμος παίζει πραγματικά πολύ σημαντικό ρόλο. Οι παρεμβάσεις πρέπει να είναι συνεχείς με στοχευμένες ενέργειες από την πιο απλή όπως προσβάσιμα πεζοδρόμια μέχρι τις πιο σύγχρονες μεθόδους που ακολουθούν Δήμοι στην υπόλοιπη Ευρώπη. Είναι πολύ σημαντικό οι συνάνθρωποί μας αυτοί κάθε μέρα να νιώθουν ότι έχουν δίπλα τους συμπαραστάτη το Δήμο και όλη την κοινωνία.**

**Οφείλουμε όλοι σε σταθερή βάση να διασφαλίζουμε την αξιοπρέπεια και την ευημερία όλων των συνανθρώπων μας με αναπηρίες.**

Με εκτίμηση

Το Δ.Σ. του Συλλόγου